На основу члана 18. Закона о Народној скупштини („Службени гласник РС“, број 9/10) и члана 26. став 1. Пословника Народне скупштине „Службени гласник РС“, број 20/12 - пречишћени текст),

Народна скупштина Републике Србије, на Првој седници Другог редовног заседања у 2018. години, одржаној 12. октобра 2018. године, донела је

**О Д Л У К У**

**О ИЗМЕНАМА ОДЛУКЕ О УТВРЂИВАЊУ САСТАВА СТАЛНИХ ДЕЛЕГАЦИЈА НАРОДНЕ СКУПШТИНЕ РЕПУБЛИКЕ СРБИЈЕ У МЕЂУНАРОДНИМ ПАРЛАМЕНТАРНИМ ИНСТИТУЦИЈАМА**

У Одлуци о утврђивању састава сталних делегација Народне скупштине Републике Србије у међународним парламентарним институцијама („Службени гласник РС“, бр. 69/16, 86/16, 101/16, 38/17, 47/17, 51/17, 94/17, 38/18 и 57/18), врше се следеће измене:

**I**

У Делегацији у Парламентарној скупштини Савета Европе (ПС СЕ) разрешава се Александар Стевановић дужности члана Делегације.

У Делегацији у Парламентарној скупштини Процеса сарадње у Југоисточној Европи разрешава се Љупка Михајловска дужности члана Делегације.

У Делегацији у Парламентарној скупштини Франкофоније разрешава се Александар Стевановић дужности члана Делегације.

**II**

У Делегацију у Парламентарној скупштини Савета Европе (ПС СЕ) бира се Бранка Стаменковић за члана Делегације.

У Делегацију у Парламентарној скупштини Процеса сарадње у Југоисточној Европи бира се др Бранислав Михајловић за члана Делегације.

У Делегацију у Парламентарној скупштини Франкофоније бира се Бранка Стаменковић за члана Делегације.

**III**

Ова одлука ступа на снагу даном доношења, а објављује се у „Службеном гласнику Републике Србије“.

РС Број 48

У Београду, 12. октобра 2018. године

**НАРОДНА СКУПШТИНА РЕПУБЛИКЕ СРБИЈЕ**

ПРЕДСЕДНИК

 Маја Гојковић